KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. augusztus 29-i rendkívüli ülésére)

TÁRGY:
A KISKŐRÖSI 0283/24. HRSZ-Ú TERMŐFÖLD ÉRTÉKESÍTÉSE OCSKAI PÁL


RÉSZÉRE 
Ocskai Pál 6230 Soltvadkert, Bajcsy-Zs. u. 65/1. szám alatti lakos vételi szándékot jelentett be az Önkormányzat kizárólagos tulajdonában lévő, Kiskőrös külterületi 0283/24. hrsz-on nyilvántartott, 4374 m2 nagyságú, legelő művelési ágú ingatlan iránt. Az ingatlan vételáraként 110.000,-Ft-ot jelölt meg. Az ajánlattevő erdőgazdálkodást szeretne folytatni az ingatlan területén, a későbbiekben egybeolvasztva a már tulajdonában lévő szomszédos földekkel.
A legelő Kiskőrös Város Hegyközségének hegybírója által kiállított 276/2014. számú igazolásban foglaltak szerint a 34/II/2. szőlőkataszterben szerepel, a nyilvántartásban szereplő elővásárlásra jogosult hegyközségi tag az ajánlattevő.

Az említett ingatlant a Képviselő-testület a 168/1992. számú határozatával értékesítésre jelölte ki. Mivel az Önkormányzat mezőgazdasági tevékenységet nem folytat és a legelő bérbevételére évek óta nem érkezett ajánlat, jelen esetben az értékesítés a legcélszerűbb vagyongazdálkodási szempontból.
Az ingatlan induló forgalmi (piaci) értéke a termőföld elhelyezkedése (Alsó-Cebe), aranykorona értéke (0.92 AK) és a 168/1992. Képv. test. határozatban foglaltak alapján 110.000,- Ft.
Az önkormányzati vagyonról, a vagyon hasznosításáról szóló 26/2012. (XII.19.) önk. rendelet (a továbbiakban: Vagyonrendelet) 12. § (4) bekezdés b) pontjában foglaltak szerint a tulajdonjog-átruházás szerződésben foglalt feltételeinek elfogadásáról a Képviselő-testület dönt. Az adásvételi szerződést a Képviselő-testület felhatalmazása alapján a Polgármester köti meg a Jegyző ellenjegyzés ével.
Az egységes okiratba foglalt adásvételi szerződés hirdetményi úton történő közlése után a mező-és erdőgazdasági földek forgalmáról szóló 2013. évi CXXII. tv. 36. § (1) bekezdés b) pontja szerint nem kell a mezőgazdasági igazgatási szerv jóváhagyását kérni az önkormányzat tulajdonában álló föld elidegenítéséhez.

A fentiek alapján javasolom a Képviselő-testületnek, hogy a határozat-tervezetben foglaltak szerint döntsön.
Kiskőrös, 2014. augusztus 25.

Domonyi László sk.


polgármester

HATÁROZAT-TERVEZET

A Képviselő-testület 
1. egyetért azzal, hogy Kiskőrös Város Önkormányzata a kizárólagos tulajdoni hányadban üzleti vagyonát képező, Kiskőrös külterületi 0283/24. hrsz-on nyilvántartott, 4374 m2 nagyságú, legelő művelési ágú ingatlanát 110.000,- Ft vételáron eladja Ocskai Pál 6230 Soltvadkert, Bajcsy-Zs. u. 65/1. szám alatti lakos részére.
2. felhatalmazza a polgármestert az adásvételi szerződés és az azzal összefüggő jognyilatkozatok (különösen: közzétételi kérelem) aláírására.

